Üts tunn om teooria ja tõnõ tunn om praktika. Tapitegemine, täpsele lõikaminõ, tüü viimistleminõ. Ku lats tunnist ossa võtt, sis tä saa suurõst pääst esi sändse tüüga toimõ, ei piä kedägi appi kutsma.
Kas poisi omma inne puutüütunni tüüriistu kätte võtnu?
Veidü om noid, kes omma tüüriistuga kokko putnu. Pall’o om alõvilatsi, kellel kotoh säänest meisterdämise jako ei olõ. Ma arva, et televisiooni ja arvudi pääl om kodonõ elo...
Ma olõ maal kasunu, kooli- ja suvõvaihõao olli esä kõrval, toimõndi talotüüd ja esä oll’ mõtskunnah tüül. Tuulaiga es mõistaki arvada, et midägi muud või olla. Esä mant sai kõik selges, a väikeist meisterdämist tekk’ tä peris veidü. Vanaesä oll’ puutüümiis. Tarviligu tüüriista olli kõik kotoh olõmah. Pall’odõl parhilla kimmähe ei olõ.
#000006
Poigõ olõ-i trehvänü, om kolm tütärd. Kasupoig kül om.
Kas tütril om huvvi puutüü vasta?
No ütlemi, et ei olõ. Tütärlatsil om hädäperäne, et vasara õigõt pite kätte võtt. Tütärlatsil omma ette nättü tõsõ huvi.
Midä arvati tuust, et vahtsõ kooli opikavan soovitõdas opada tütärlatsilõ kah puutüüd ja tõisi poissõ töid?
Tuu om õigõ ja kimmähe hää, ku latsõl huvvi om. A tuu ei tohe minnä tunnistusõ pääle «kompromiteeriva» hindenä.
Kas haanimehe piipu olõti pruuvnu tetä?
Olõmi latsiga tennü. Piipu om võimalik eski treipingi pääl tetä. Tooriku valmis tetä.
#000009